CELEX: C2004/118/03
Language: da
Date: 2004-04-30 00:00:00
Title: Domstolens dom (Sjette Afdeling) af 29. april 2004 i sag C-387/99, Kommissionen for De Europæiske Fællesskaber mod Forbundsrepublikken Tyskland (Traktatbrud — EF-traktatens artikel 30 og 36 (efter ændring nu artikel 28 EF og 30 EF) — direktiv 65/65/EØF — næringsmidler, der indeholder mere end tre gange den anbefalede daglige tilførsel af vitaminer — præparater, der lovligt markedsføres som kosttilskud i udførselsmedlemsstaten — præparater, der klassificeres som lægemidler i indførselsmedlemsstaten — begrebet »lægemiddel« — hindring — begrundelse — folkesundheden — proportionalitet — sagens antagelse til realitetsbehandling)

30.4.2004   
            
            
               DA
            
            
               Den Europæiske Unions Tidende
            
            
               C 118/2
            
         
      DOMSTOLENS DOM
   
   (Sjette Afdeling)
   af 29. april 2004
   i sag C-387/99, Kommissionen for De Europæiske Fællesskaber mod Forbundsrepublikken Tyskland (1)
   
   (Traktatbrud - EF-traktatens artikel 30 og 36 (efter ændring nu artikel 28 EF og 30 EF) - direktiv 65/65/EØF - næringsmidler, der indeholder mere end tre gange den anbefalede daglige tilførsel af vitaminer - præparater, der lovligt markedsføres som kosttilskud i udførselsmedlemsstaten - præparater, der klassificeres som lægemidler i indførselsmedlemsstaten - begrebet »lægemiddel« - hindring - begrundelse - folkesundheden - proportionalitet - sagens antagelse til realitetsbehandling)
   (2004/C 118/03)
   Processprog: tysk
   I sag C-387/99, Kommissionen for De Europæiske Fællesskaber (befuldmægtiget: C. Schmidt), og med valgt adresse i Luxembourg, mod Forbundsrepublikken Tyskland (befuldmægtiget: W.-D. Plessing, bistået af J. Sedemund), støttet af Kongeriget Danmark (befuldmægtiget: J. Molde), og med valgt adresse i Luxembourg, og af Republikken Finland (befuldmægtigede: T. Pynnä og E. Bygglin), og med valgt adresse i Luxembourg, angående en påstand om, at det fastslås, at Forbundsrepublikken Tyskland har tilsidesat sine forpligtelser i henhold til EF-traktatens artikel 30 (efter ændring nu artikel 28 EF), idet den har klassificeret vitamin- og mineralpræparater, der lovligt fremstilles eller markedsføres som kosttilskud i de andre medlemsstater, som lægemidler, når de indeholder mere end tre gange den af Deutsche Gesellschaft für Ernährung anbefalede daglige tilførsel af vitaminer og mineraler, har Domstolen (Sjette Afdeling), sammensat af præsidenten, V. Skouris, som fungerende formand for Sjette Afdeling, og dommerne J.N. Cunha Rodrigues, R. Schintgen, F. Macken (refererende dommer) og N. Colneric; generaladvokat: L.A. Geelhoed; justitssekretær: assisterende justitssekretær H. von Holstein, den 29. april 2004 afsagt dom, hvis konklusion lyder således:
   
               1)
            
            
               Forbundsrepublikken Tyskland har tilsidesat sine forpligtelser i henhold til EF-traktatens artikel 30 (efter ændring nu artikel 28 EF), idet den systematisk klassificerer vitaminpræparater, der lovligt fremstilles eller markedsføres som kosttilskud i de andre medlemsstater, som lægemidler, når de indeholder mere end tre gange den af Deutsche Gesellschaft für Ernährung (den tyske levnedsmiddelforening) anbefalede daglige tilførsel af andre vitaminer end vitaminerne A og D.
            
         
               2)
            
            
               Forbundsrepublikken Tyskland betaler sagens omkostninger.
            
         
               3)
            
            
               Kongeriget Danmark og Republikken Finland bærer deres egne omkostninger.
            
         
      (1)  EFT C 366 af 18.12.1999.